wannaphong/clean_thaiwikipedia huggingface dataset:
# อันดับปลาหนัง
อันดับปลาหนัง หรือ  ตระกูลปลาหนัง   เป็นอันดับทางอนุกรมวิธานของปลากระดูกแข็งอันดับหนึ่ง ใช้ชื่อชื่อวิทยาศาสตร์ว่า Siluriformes  (/ซิ-ลู-ริ-ฟอร์-เมส/) อันดับปลาหนังเป็นอันดับที่มีจำนวนปลามากถึง 35 วงศ์ และ 2,867 ชนิด ซึ่งประกอบไปด้วยปลาที่มีความสำคัญทางเศรษฐกิจ เช่น ปลาดุก, ปลาสวาย, ปลาบึก, ปลาเนื้ออ่อน, ปลากด

 ลักษณะ 
ปลาในตระกูลนี้ เป็นปลาที่ไม่มีเกล็ด จึงเป็นที่มาของชื่อสามัญ ปลาหลายชนิดในตระกูลนี้มีผิวหนังอ่อนนุ่ม แต่บางชนิดก็มีเกราะแข็งหุ้มร่างกาย เช่น ปลาเทศบาล และปลาแพะ ปลาหนังส่วนใหญ่มีหนวดใช้ช่วยหาอาหาร เป็นประสาทสัมผัสและเป็นปุ่มรับรส ซึ่งจำนวนหนวดจะแตกต่างกันไปตามชนิด โดยปลาหนังที่มีหนวดมากที่สุด จะมีหนวดสี่คู่ แบ่งเป็น หนวดที่รูจมูกหนึ่งคู่ หนวดที่ข้างปากหนึ่งคู่ และหนวดใต้คางสองคู่ นอกจากนี้แล้วผิวหนังของปลาหนังถือเป็นประสาทสัมผัสที่ดีมาก ใช้สำหรับการรับรู้รสและการเปลี่ยนแปลงของสภาพน้ำ  

ปลาหนังเกือบทุกชนิด มีเงี่ยงแข็งบนครีบกระโดงหลังและครีบอก ซึ่งไว้ใช้ป้องกันตัว เงี่ยงของปลาหนังบางชนิดมีพิษเป็นอันตรายต่อมนุษย์ได้

ปลาหนังมีถิ่นกำเนิดกว้าง สามารถพบได้ในทุกทวีป ยกเว้นแต่เพียงขั้วโลกใต้ ปลาส่วนใหญ่เป็นปลาน้ำจืด แต่ก็มีข้อยกเว้น เช่น ปลาในวงศ์ปลากดทะเลและวงศ์ปลาดุกทะเล ซึ่งอาศัยในน้ำกร่อยและน้ำทะเลได้

 วงศ์ 
ตระกูลปลาหนังในปัจจุบัน สามารถแบ่งย่อยออกไปได้ 35 วงศ์ ตัวอย่างวงศ์ที่สำคัญและพบในประเทศไทย ได้แก่
 วงศ์ปลาขยุย (Akysidae) (ปลาขยุย)
 วงศ์ปลาดัก (Amblycipitidae)  (ปลาดัก) 
 วงศ์ปลากดทะเล (Ariidae) (ปลาริวกิว, ปลาอุก)
 วงศ์ปลากด (Bagridae) (ปลาแขยง, ปลากด, ปลามังกง)
 วงศ์ปลากะแมะ (Chacidae) (ปลากะแมะ)
 วงศ์ปลาดุก (Clariidae) (ปลาดุกด้าน, ปลาดุกอุย)
วงศ์ปลาแค้ขี้หมู (Erethistidae) (ปลาแค้ขี้หมู)
 วงศ์ปลาจีด (Heteropneustidae) (ปลาจีด)
 วงศ์ปลาสวาย (Pangasiidae) (ปลาสังกะวาด, ปลาเผาะ, ปลาโมง, ปลาบึก, ปลาเทโพ, ปลาเทพา)
 วงศ์ปลาดุกทะเล (Plotosidae) (ปลาดุกทะเล, ปลาปิ่นแก้ว)
 วงศ์ปลาหวีเกศ (Schilbeidae) (ปลาสังกะวาด, ปลายอนทอง, ปลายอนโล่)
 วงศ์ปลาเนื้ออ่อน (Siluridae)  (ปลาก้างพระร่วง, ปลาเบี้ยว, ปลาสายยู, ปลาปีกไก่, ปลาชะโอน, ปลาค้าว)
 วงศ์ปลาแค้ (Sisoridae) (ปลาค้างคาว, ปลายะคุย) 

นอกจากนี้ ยังมีวงศ์ปลาหนังจากต่างประเทศ ซึ่งนิยมเลี้ยงเป็นปลาสวยงามทั่วไป คือ
 Callichthyidae (ปลาแพะ)
 Loricariidae (ปลาเทศบาล, ปลาซักเกอร์)
 Malapteruridae (ปลาดุกไฟฟ้า)
 Mochokidae (ปลากลับหัว)
 Pimelodidae (ปลาเรดเทลแคทฟิช,  ปลาไทเกอร์โชวเวลโนส)
# .no
.no เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศนอร์เวย์ เริ่มใช้ครั้งแรกเมื่อ พ.ศ. 2530
# .es
.es เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศสเปน เริ่มใช้ครั้งแรกเมื่อ พ.ศ. 2531
# .pt
.pt เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศโปรตุเกส เริ่มใช้ครั้งแรกเมื่อ พ.ศ. 2531
# .be
.be เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเบลเยียม เริ่มใช้ครั้งแรกเมื่อ พ.ศ. 2531
# .at
.at เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศออสเตรีย เริ่มใช้ครั้งแรกเมื่อ พ.ศ. 2531
# .ee
.ee เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเอสโตเนีย เริ่มใช้ครั้งแรกเมื่อ พ.ศ. 2535
# .in
.in เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอินเดีย เริ่มใช้ครั้งแรกเมื่อ พ.ศ. 2532
# .nl
.nl เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเนเธอร์แลนด์ เริ่มใช้ครั้งแรกเมื่อ 25 เมษายน พ.ศ. 2529
# จุดแดงใหญ่
จุดแดงใหญ่ คือพายุหมุนขนาดใหญ่บนดาวพฤหัสบดี ซึ่งปรากฏบริเวณซีกใต้ของดาว เป็นจุดสังเกตอันเด่นชัดของดาวเคราะห์นี้ ซึ่งถูกเฝ้าสังเกตมานานกว่าสามร้อยปีแล้วBeebe, Reta (1997). Jupiter the Giant Planet (2nd edition ed.). Washington: Smithsonian Books. ISBN 1560986859. OCLC 224014042. พายุนี้หมุนในทิศทางทวนเข็มนาฬิกา รอบการหมุนประมาณ 6 วันของโลก หรือ 14 วันของดาวพฤหัสบดี มีขนาดวัดจากตะวันตก-ตะวันออก 24-40,000 กิโลเมตร และวัดจากใต้-เหนือ 12-14,000 กิโลเมตร ขนาดของพายุนี้ใหญ่มากจนสามารถบรรจุดาวเคราะห์ที่ใหญ่ขนาดโลกได้ถึง 12ดวง สีของพายุที่เกิดบนดาวพฤหัสบดีนั้น ขึ้นอยู่กับระดับความสูงของพายุที่เกิดขึ้นบนดวงดาว ถ้าระดับต่ำจะเห็นเป็นสีน้ำเงิน สูงขึ้นมาจะเป็นสีส้มเข้ม สีขาวและสูงที่สุดจะเป็นสีแดง
# .vn
.vn เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเวียดนาม เริ่มใช้ครั้งแรกเมื่อ พ.ศ. 2537
# .us
.us เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสหรัฐอเมริกา เริ่มใช้ครั้งแรกเมื่อ พ.ศ. 2528
# .nz
.nz เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศนิวซีแลนด์ บริหารโดย InternetNZ ซึ่งมีบริษัทในเครือคือ Domain Name Commission Limited (DNCL) เป็นผู้ควบคุมดูแลและแก้ไขข้อพิพาท การลงทะเบียนจะดำเนินการผ่านผู้ให้บริการจดทะเบียนที่ได้รับอนุญาต  มีโดเมนที่ลงทะเบียนกับ .nz อยู่ที่ 747,256 โดเมน
# .au
.au เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศออสเตรเลีย เริ่มใช้ครั้งแรกเมื่อ 5 มีนาคม ค.ศ. 1986 .au Domain Administration (auDA) เป็นหน่วยงานในการจัดการนโยบายชื่อโดเมน โดยตั้งแต่เดือนกรกฎาคม ค.ศ. 2018 การลงทะเบียนชื่อโดเมนดำเนินการโดยบริษัทอาฟิเลียส (Afilias)

 ประวัติ 
ชื่อโดเมนนี้ได้รับการจัดสรรครั้งแรกในปี ค.ศ. 1986 โดยจอน โพสเทล (Jon Postel) ซึ่งเป็นผู้ดำเนินการขององค์การกำหนดหมายเลขอินเทอร์เน็ต (Internet Assigned Numbers Authority, IANA) ให้แก่เควิน รอเบิร์ต เอลซ์ (Kevin Robert Elz) แห่งมหาวิทยาลัยเมลเบิร์น

หลังจากกระบวนการประมาณห้าปีในช่วงคริสต์ทศวรรษ 1990 อุตสาหกรรมอินเทอร์เน็ตได้จัดตั้งหน่วยงานกำกับดูแลตนเองที่มีชื่อว่า .au Domain Administration (auDA) เพื่อดำเนินการกับโดเมน

หน่วยงานได้รับการยอมรับจากองค์กรความร่วมมือด้านการจัดสรรชื่อและหมายเลขทางอินเทอร์เน็ต (ICANN) ในปี ค.ศ. 2001 และเริ่มดำเนินการตามระบบการแข่งขันใหม่สำหรับการจดทะเบียนโดเมนในวันที่ 1 กรกฎาคม ค.ศ. 2002

ตั้งแต่ใช้ระบบใหม่นี้ การจดทะเบียนใด ๆ จะต้องกระทำคำสั่งผ่านผู้ให้บริการจดทะเบียน (registrar)
# เคโระ
เคโระ เป็นเสียงร้องของกบในภาษาญี่ปุ่น อาจหมายถึง

 เคโระเคโระเครอปปี้ - กบสีเขียว คาแรกเตอร์สินค้าของซานริโอ
 เคโระจัง - ชื่อเล่นของเคลเบรอส จากเรื่องซากุระ มือปราบไพ่ทาโรต์
 เคโระจัง - ชื่อเล่นที่ ฮินาตะ อากิ ใช้เรียกสิบโทเคโรโระ ในเรื่องเคโรโระ ขบวนการอ๊บอ๊บป่วนโลก 
 มิโดริคาวะ เคโระ - ตัวละครในเรื่องร็อคแมนเอ็กเซ่
# เดอะเซ็นเตอร์
เดอะเซ็นเตอร์ (จีนตัวเต็ม: 中環中心; อังกฤษ: The Center) เป็นตึกระฟ้าที่สูงเป็นอันดับที่ 5 ในฮ่องกง มีความสูง 346 เมตร หรือ 1,135 ฟุต  มีทั้งหมด 73 ชั้น สร้างแล้วเสร็จเมื่อปี ค.ศ. 1998 โดยเป็นตึกที่เน้นความเป็นธรรมชาติและความปลอดโปร่งเป็นหลัก ลักษณะของตึกมีลักษณะเป็นรูปแฉกดาว เป็นหนึ่งในไม่กี่อาคารในฮ่องกงที่ใช้โครงสร้างเหล็กและไม่มีการใช้แกนคอนกรีตเสริมเหล็ก
# คิววัน
คิววัน (Q1) เป็นตึกระฟ้าที่สูงที่สุดในออสเตรเลีย และสูงเป็นอันดับที่ 20 ของโลก ตั้งอยู่ที่เมืองโกลด์โคสต์ โดยมีความสูง 323 เมตร หรือ 1,058 ฟุต และมีทั้งหมด 80 ชั้น เป็นอาคารที่สูงที่สุดในประเทศออสเตรเลียและซีกโลกใต้Jaime McKee Australian Landmark . Australian Construction Focus. Focus Media Group Publication. เคยครองตำแหน่งอาคารที่พักอาศัยที่สูงที่สุดในโลก ก่อนที่จะเสียตำแหน่งให้กับอาคารเดอะมาริน่าทอร์ช ที่เมืองดูไบ ในปี ค.ศ. 2011 ปัจจุบันอยู่ในอันดับที่ 5 ของโลก
# แอโร แอล-39 อัลบาทรอส
แอล-39 อัลบาทรอส    แอล-39 เป็นเครื่องบินฝึกที่ได้รับการพัฒนาโดยประเทศเชคโกสโลวาเกีย เริ่มทำการบินเป็นครั้งแรกในวันที่ 4 พฤศจิกายน ค.ศ. 1968 สายการผลิตเริ่มในปี ค.ศ. 1972 และประจำการในกองทัพอากาศเชกโกสโลวาเกีย ในปี ค.ศ. 1974 และในปี ค.ศ. 1978 เริ่มประจำการในกองทัพอากาศโซเวียต เครื่องบินแอล-39 เป็นเครื่องบินเจ๊ตฝึกมาตรฐานสำหรับกองทัพอากาศในกลุ่มประเทศกติกาสนธิสัญญาวอร์ซอ

 รายละเอียด แอล-39 อัลบาทรอส 
300px|right
 ผู้สร้าง บริษัท แอโร โวโดโชดาย เนชันแนล (เชคโกสโลวาเกีย)
 ประเภท เจ๊ตฝึกขั้นต้น-ขั้นสูง 2 ที่นั่งเรียงกัน
 เครื่องยนต์ เทอร์โบแฟน วอร์เธอร์ ไตตัน (ลีฟเชนโก เอแอล-25 ทีแอล) ให้แรงขับ 1,720 โลกรัม 1 เครื่อง
 กางปีก 9.45 เมตร
 ยาว 12.32 เมตร
 สูง 4.72 เมตร
 พื้นที่ปีก 18.80 ตารางเมตร
 น้ำหนักเปล่า 3,330 กิโลกรัม
 น้ำหนักรวมปกติ 4,570 กิโลกรัม
 น้ำหนักวิ่งขึ้นปกติ 5,270 กิโลกรัม
 อัตราเร็วขั้นสูง 700กิโลเมตร/ชั่วโมง ที่ระดับน้ำทะเล
 780 กิโลเมตร/ชั่วโมง ที่ระยะสูง 6,000 เมตร
 อัตรเร็วเดินทาง 680 กิโลเมตร/ชั่วโมง ที่ระยะสูง 5,000 เมตร
 อัตราไต่ขั้นต้น 22 เมตร/วินาที
 เพดานบินใช้งาน 11,500 เมตร
 พิสัยบินไกลสุด 850 กิโลเมตร เมื่อใช้เชื้อเพลิงภายในลำตัว
 1,600 กิโลเมตร เมื่อติดตั้งถังเชื้อเพลิงอะไหล่ขนาด 350 ลิตร 2 ถัง
 อาวุธ อาวุธปล่อยอากาศสู่อากาศ
 กระเปาะจรวดขนาด 57 มม. กระเปาะละ 16 นัด 2 กระเปาะ
 สามารถติดตั้งปืนใหญ่อากาศ ขนาด 23 มม. 1 กระบอก และลูกระเบิดขนาดต่างๆ ที่ใต้ปีก 4 ตำบล รวมเป็นน้ำหนัก 1,100 กิโลกรัม
# อ่างศิลา
อ่างศิลา อาจหมายถึง:
ตำบลอ่างศิลา (จังหวัดชลบุรี)
เทศบาลตำบลอ่างศิลา (จังหวัดชลบุรี)
ตำบลอ่างศิลา (จังหวัดอุบลราชธานี)
เทศบาลตำบลอ่างศิลา (จังหวัดอุบลราชธานี)
# มหาวิทยาลัยศิลปะเบอร์ลิน
มหาวิทยาลัยศิลปะเบอร์ลิน (เยอรมัน: Universität der Künste Berlin - UdK) หรือ "อูเดคา" เป็นมหาวิทยาลัยในกรุงเบอร์ลิน ประเทศเยอรมนี
ก่อตั้งเมื่อ ค.ศ. 1975 โดยการควบรวมโรงเรียนวิจิตรศิลป์เบอร์ลิน (Staatlichen Hochschule für Bildende Künste) และโรงเรียนดนตรีและศิลปะการแสดงเบอร์ลิน (Staatlichen Hochschule für Musik und Darstellende Kunst) เข้าด้วยกัน 
ประวัติของมันย้อนกลับไปถึงสมัยการก่อตั้ง Akademie der Künste ใน ค.ศ. 1696

มหาวิทยาลัยมีสี่วิทยาลัย ซึ่งศึกษาเฉพาะทางในด้าน วิจิตรศิลป์, สถาปัตยกรรม, สื่อและการออกแบบ, ดนตรีและศิลปะการแสดง โดยมีจำนวนนักศึกษาเกือบ 4,500 คน มหาวิทยาลัยเป็นหนึ่งในสถาบันดนตรีและศิลปะที่ใหญ่ที่สุดในโลก

แหล่งข้อมูลอื่น
 Universität der Künste Berlin  เว็บไซต์อย่างเป็นทางการของมหาวิทยาลัย

ศิลปะเบอร์ลิน
ศิลปะเบอร์ลิน
เบอร์ลิน
# แบล็กแจ็ก
แบล็กแจ็ก  อาจหมายถึง

 แบล็กแจ็ก หรือ ป๊อก 21  - เกมไพ่ชนิดหนึ่ง
 แบล็กแจ็ก หมอปีศาจ (Black Jack) - การ์ตูนญี่ปุ่นแต่งโดยโอซามุ เทะซึกะ
 คุณหมอมือใหม่หัวใจเกินร้อย (Say Hello to Black Jack) - การ์ตูนญี่ปุ่น แต่งโดยเออิจิโระ ไซโต
 แบล็กแจ็ก - เรือเหาะในเกม ไฟนอลแฟนตาซี VI
# ผ้าอ้อม
ผ้าอ้อม เป็นชุดชั้นในชนิดหนึ่งที่ให้ผู้สวมใส่ขับถ่ายอุจจาระหรือปัสสาวะได้โดยไม่ต้องใช้ส้วม เมื่อผ้าอ้อมเลอะ บุคคลที่สอง เช่น พ่อแม่ หรือผู้ดูแล จะต้องเปลี่ยนอันใหม่ให้ผู้สวมใส่ หากไม่เปลี่ยนผ้าอ้อมให้เป็นประจำอย่างเพียงพออาจก่อให้เกิดปัญหาทางผิวหนังรอบ ๆ บริเวณที่ผ้าอ้อมคลุมไว้ได้ 

ผ้าอ้อมทำจากผ้าหรือวัสดุสังเคราะห์ที่ใช้แล้วทิ้ง ผ้าอ้อมที่ทำจากผ้าจะประกอบด้วยผ้าแบ่งเป็นชั้น ๆ เช่น ผ้าฝ้าย ปอ ไม้ไผ่ หรือไมโครไฟเบอร์ สามารถล้างและนำมาใช้ใหม่ได้หลายครั้ง ผ้าอ้อมแบบใช้แล้วทิ้งจะมีสารเคมีดูดซับ และจะหมดไปเมื่อใช้เสร็จ สามารถสวมใส่กางเกงชั้นในพลาสติกทับผ้าอ้อมเพื่อป้องกันการรั่ว แต่สำหรับผ้าอ้อมจากผ้ารุ่นใหม่ ไม่จำเป็นต้องทำเช่นนี้

ผู้สวมใส่ผ้าอ้อมมักเป็นเด็กทารก และเด็กที่ยังไม่ฝึกการนั่งกระโถน หรือผู้ที่ประสบการปัสสาวะรดที่นอน ผู้ใหญ่ที่กลั้นไม่ได้หรืออยู่ในสถานการณ์เฉพาะที่ไม่สามารถเข้าส้วมได้ก็สวมใส่ผ้าอ้อม รวมถึงผู้สูงวัย ผู้พิการทางกายหรือจิตใจ และคนที่ทำงานในสภาวะลำบาก เช่น นักบินอวกาศ
# มหาวิทยาลัยฟลอริดา
มหาวิทยาลัยฟลอริดา (University of Florida ชื่อย่อว่า Florida หรือ UF) เป็นมหาวิทยาลัยรัฐในสหรัฐอเมริกา ตั้งอยู่ที่เมืองเกนส์วิลล์ รัฐฟลอริดา ก่อตั้งในปี พ.ศ. 2396 (ค.ศ. 1853) มหาวิทยาลัยฟลอริดาเป็นมหาวิทยาลัยที่ใหญ่อันดับหกในสหรัฐอเมริกาตามจำนวนนักเรียน โดยมีนักเรียนทั้งหมด 49,6795 คน (เทอมฤดูใบไม้ร่วง 2552) และได้งบประมาณมากเป็นอันดับ 8 ของประเทศ (ประมาณ 1.9 พันล้านเหรียญสหรัฐต่อปี) มหาวิทยาลัยประกอบด้วย 17 คณะ และศูนย์วิจัยกว่า 150 ศูนย์ มหาวิทยาลัยฟลอริดายังคงเป็นที่ค้นพบเครื่องดื่มบำรุงกำลังเกเตอร์เรด

มหาวิทยาลัยฟลอริดายังได้ชื่อว่ามีทีมกีฬาที่เก่งใน NCAA โดยสัญลักษณ์ประจำมหาวิทยาลัยคือ ฟลอริดาเกเตอส์ (Florida Gators) ซึ่งเป็นสัญลักษณ์จระเข้

 อันดับ 
จากผลการสำรวจของ U.S News & World Report ประจำปี 2011 ได้จัดอันดับให้มหาวิทยาลัยฟลอริด้า อยู่ในลำดับที่ 15 ของมหาวิทยาลัยรัฐที่ดีที่สุดในสหรัฐอเมริกา   นอกจากนี้ ทาง U.S. News ยังได้จัดให้มหาวิทยาลัยฟลอริด้า ติดหนึ่งในสิบของมหาวิทยาลัยที่ได้รับความนิยมสูงสุดของสหรัฐอเมริกาอีกด้วย http://www.usnews.com/articles/education/best-colleges/2009/01/26/most-popular-colleges-national-universities.html?s_cid=msnE:popnational
# วัดมหาธาตุวรวิหาร (จังหวัดเพชรบุรี)
วัดมหาธาตุวรวิหาร จังหวัดเพชรบุรี เป็นพระอารามหลวงชั้นตรี ชนิดวรวิหาร ไม่ปรากฏหลักฐานแน่ชัดว่าสร้างในสมัยใด มีผู้สันนิษฐานว่าน่าจะสร้าง สมัยทวารวดี - สุโขทัย มีอายุราว 800 - 1,000 ปี โดยประมาณ เนื่องจากขุดพบซากอิฐสมัยทวารวดีอยู่เป็นจำนวนมาก มีผู้กล่าวว่าวัดมหาธาตุวรวิหารน่าจะเคยเป็นวัดที่เคยมีความเจริญรุ่งเรืองและเป็นพระอารามหลวงมาก่อน ต่อมาชำรุดทรุดโทรมลง จนถึงสมัยรัชกาลที่ 6 จึงได้รับพระกรุณาโปรดเกล้าฯ ยกฐานะเป็นพระอารามหลวง เมื่อปี พ.ศ. 2459 ซึ่งพระสุวรรณมุณี (หลวงพ่อชิด ชิตรัตน์) เป็นเจ้าอาวาส ปัจจุบันเจ้าอาวาส คือ พระครูวาทีวรวัฒน์ (กล้า วีรรตโน) 

วัดมหาธาตุวรวิหาร เป็นวัดที่มีความสำคัญทางด้านประวัติศาสตร์ศิลปะและโบราณคดี ภายในพระวิหารหลวงของวัดประดิษฐานพระพุทธรุปสำคัญ คือ หลวงพ่อศักดิ์สิทธิ์ วัดมหาธาตุ ด้านหลังพระวิหารหลวง คือ พระปรางค์ 5 ยอด อยู่ภายในวิหารคต ทางด้านทิศใต้ของพระวิหารหลวง คือ พระวิหารน้อย และวัดมหาธาตุวรวิหารยังได้สร้าง พิพิธภัณฑ์ของวัด เป็นที่รวมรวมศิลปะ ความเป็นมาต่าง ๆ ของวัดไว้ให้ผู้สนใจได้เข้าชม 

 สถานที่สำคัญ 

 พระวิหารหลวง 

พระวิหารหลวง สร้างในสมัยกรุงศรีอยุธยาตอนปลาย รัชสมัยสมเด็จพระเจ้าอยู่หัวบรมโกศ (พ.ศ. 2275 - 2301) ภายในพระวิหารหลวงมีพระพุทธรูปที่สำคัญ คือ พระพุทธรูปประธานทรงราชาภรณ์ นอกจากนี้ ยังมี หลวงพ่อศักดิ์สิทธิ์ วัดมหาธาตุ เป็นพุทธรุปปรางมารวิชัย หน้าตักกว้าง 8 นิ้ว หัตถ์ซ้ายถือพัด ชาวบ้านเรียกว่า หลวงพ่อวัดมหาธาตุ ภายในพระวิหารหลวงผนังทุกด้านมีจิตรกรรมฝาผนังที่สวยงาม ทั้งภาพชาดก และเทพชุมนุมที่หน้าบันประดับด้วยลาย ปูนปั้น รูปพระนารายณ์ทรงครุฑยุดนาค มีพญาวานรแบกครุฑอยู่อีกชั้นหนึ่ง พื้นหลังเป็นลายกนก ก้านขดออกช่อลายหางโต เป็นรูปครุฑ นาค ยักษ์ ฯลฯ

หลวงพ่อศักดิ์สิทธิ์ ตามประวัติ พระบาทสมเด็จพระจอมเกล้าเจ้าอยู่หัว (รัชกาลที่ 4) นำมาจากวัดร้างแห่งหนึ่งในจังหวัดเพชรบุรี ประดิษฐานไว้ในพระวิหารวัดมหาธาตุวรวิหารเพชรบุรีเมื่อครั้งพระองค์ยังทรงผนวชอยู่

 พระวิหารน้อย 

พระวิหารน้อย เป็นสถาปัตยกรรมสมัยอยุธยา ฐานอ่อนโค้งทรงสำเภา ตั้งอยู่ระหว่างพระวิหารหลวงกับพระอุโบสถ เป็นที่ประดิษฐานพระพุทธรูปหลวงพ่ออู่ทอง ศิลปะแบบอู่ทอง ปางมารวิชัย  ที่ฐานมีลายปูนปั้น ประดับกระจกสวยสดงดงาม เช่น รูป หม่อมราชวงศ์คึกฤทธิ์ ปราโมช อดีตนายกรัฐมนตรีแบกฐานพระเป็นต้น ที่หน้าบันประดับด้วยลวดลายปูนปั้นวิจิตรงดงาม เช่นเดียวกับพระอุโบสถ และพระวิหารหลวง

 พระปรางค์ 5 ยอด 
วัดมหาธาตุวรวิหาร มีพระปรางค์ 5 ยอด เป็นสัญลักษณ์ สูงตระหง่านในเขตพุทธาวาส สามารถมองเห็นได้แต่ไกลทั้ง 4 ทิศ วัดจากฐานถึงยอดนภศูลได้ 55 เมตร รอบฐานยาว 120 เมตร มีอายุราว 1,000 กว่าปี ภายในบรรจุพระบรมสารีริกธาตุมาแต่อดีตกาล มีระเบียงคตรอบพระปรางค์ เป็นรูปสี่เหลี่ยมจัตุรัส ในระเบียงคตมีพระพุทธรูปจำนวน 193 องค์ ประดิษฐานบนระเบียง พร้องทั้งมีตัวแบกที่ฐานพระ ส่วนมากตั้งอยู่ใต้องค์พระพุทธรูปทรงเครื่องไว้หลากหลาย สวยงาม พระพุทธรูปส่วนใหญ่ เป็นศิลปะอยุธยาตอนปลาย และสกุลช่างเมืองเพชร พุทธลักษณะงดงามมาก

 พิพิธภัณฑ์ 

ศาลา น.ส.อัมพร บุญประคอง เป็นศาลาที่สร้างขึ้นใหม่ เพื่อเป็นพิพิธภัณฑ์ของวัดมหาธาตุวรวิหาร เพชรบุรี ภายใน รวบรวมเครื่องลายคราม พระพุทธรูปรูป แผ่นภาพพระบทและสิ่งของมีค่าที่หายาก ตั้งแสดงไว้ และเปิดให้ผู้สนใจเข้าชม

 ภาพวัด 

ดูเพิ่ม
 พระปรางค์วัดมหาธาตุ

มหาธาตุวรวิหาร เพชรบุรี
มหาธาตุวรวิหาร
หมวดหมู่:วัดพระธาตุ
หมวดหมู่:โบราณสถานในจังหวัดเพชรบุรี
# ลี้ ต๊ง
ลี้ ต๊ง (; 1 กันยายน ค.ศ. 1946  – 5 เมษายน ค.ศ. 2019) อดีตนักบินเครื่องบินรบแห่งกองทัพอากาศเวียดนามใต้ในช่วงสงครามเวียดนาม เชื้อชาติเวียดนาม สัญชาติอเมริกัน  เป็นนักเคลื่อนไหวต่อต้านลัทธิคอมมิวนิสต์

การเคลื่อนไหวต่อต้านคอมมิวนิสต์
 ปฏิบัติการในเวียดนาม ครั้งที่ 1  เมื่อ พ.ศ. 2535 ลี้ ต๊ง ถูกกล่าวหาว่าได้จี้เครื่องบินของเวียดนามแอร์ไลน์ ให้บินเหนือโฮจิมินห์ซิตี เพื่อโปรยใบปลิวปลุกระดมให้ชาวเวียดนามออกมาเคลื่อนไหวต่อต้านรัฐบาล จากนั้นเขาจึงกระโดดร่มลงจากเครื่องบิน แต่ถูกทางการเวียดนามจับกุมตัว และถูกตัดสินจำคุก 20 ปี แต่ได้รับการปล่อยตัวเมื่อ พ.ศ. 2541
 ปฏิบัติการในคิวบา เมื่อวันที่ 1 มกราคม พ.ศ. 2543 เดินทางจากเมืองไมแอมี รัฐฟลอริดา ไปโปรยใบปลิวเหนือกรุงฮาวานา เพื่อปลุกระดมให้มีการโค่นล้มประธานาธิบดีฟีเดล กัสโตร
 ปฏิบัติการในเวียดนาม ครั้งที่ 2 เมื่อวันที่ 17 พฤษภาคม พ.ศ. 2543 ได้เช่าเครื่องบินจากสถาบันการบินพลเรือน อำเภอหัวหิน จังหวัดประจวบคีรีขันธ์ และบังคับให้นักบินบังคับเครื่องเข้าไปในน่านฟ้าเวียดนาม เพื่อโปรยใบปลิวเหนือเมืองโฮจิมินห์ซิตี ในขณะที่อดีตประธานาธิบดีสหรัฐอเมริกา บิล คลินตัน กำลังอยู่ระหว่างการเยือนเวียดนาม ลี้ ต๊งถูกทางการไทยจับกุมตัว หลังจากเครื่องบินลงจอด

การดำเนินคดีในประเทศไทย
รัฐบาลเวียดนาม ได้มีหนังสือถึงกระทรวงการต่างประเทศของไทย ขอให้รัฐบาลไทยส่งตัวลี้ ต๊ง กลับไปดำเนินคดีอาญาที่ฮานอย ด้วยความผิดฐานละเมิดความมั่นคงแห่งดินแดน โดยมีหนังสือยืนยัน ว่าจะไม่ดำเนินคดีทางการเมืองกับจำเลยด้วย 

ศาลชั้นต้นมีคำตัดสินเมื่อวันที่ 7 กันยายน พ.ศ. 2549 ให้ส่งตัวลี้ ต๊ง ไปดำเนินคดีที่ประเทศเวียดนาม ซึ่งจำเลยได้ขออุทธรณ์คำตัดสิน 

ศาลอุทธรณ์มีคำตัดสินเมื่อวันที่ 3 เมษายน พ.ศ. 2550 ว่าการกระทำของลี้ ต๊ง ไม่ได้เป็นการกระทำที่ก่อให้เกิดการปัญหาเรื่องเส้นแบ่งพรมแดน ซึ่งเป็นการละเมิดความมั่นคงแห่งดินแดน ตามที่รัฐบาลเวียดนามกล่าวหา แต่ถือเป็นความผิดทางการเมืองที่ต้องห้ามส่งตัว ตามมาตรา 13 และ 14 แห่ง พ.ร.บ.ส่งผู้ร้ายข้ามแดน พ.ศ. 2472 ในขณะที่ไทยและเวียดนามไม่เคยมีข้อตกลงเรื่องการส่งตัวผู้ร้ายข้ามแดนระหว่างกัน  และให้กลับคำพิพากษาของศาลชั้นต้น

ก่อนหน้าที่ศาลจะมีคำตัดสิน กลุ่มผู้สนับสนุนลี้ ต๊ง จำนวนหนึ่ง ได้ทำการประท้วงบริเวณหน้าสถานเอกอัครราชทูตไทย และสถานกงสุลไทย ในประเทศต่าง ๆ
# .sa
.sa เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศซาอุดิอาระเบีย เริ่มใช้ครั้งแรกเมื่อ พ.ศ. 2537
# เซอร์เบีย (แก้ความกำกวม)
เซอร์เบีย อาจหมายถึง
 ประเทศเซอร์เบีย ประเทศในทวีปยุโรป
 ประเทศเซอร์เบียและมอนเตเนโกร อดีตประเทศในทวีปยุโรป ซึ่งปัจจุบันได้แยกเป็นประเทศเซอร์เบียและประเทศมอนเตเนโกร
 ภาษาเซอร์เบีย ภาษาที่ใช้เป็นหลักในประเทศเซอร์เบีย
 ชาวเซอร์เบีย บุคคลที่เกิดและโตในประเทศเซอร์เบีย
# .de
.de เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเยอรมนี เริ่มใช้ครั้งแรกเมื่อ พ.ศ. 2529 .de เป็นโดเมนระดับบนสุดของรหัส (ccTLD) สำหรับสหพันธ์สาธารณรัฐเยอรมัน DENIC (ศูนย์ข้อมูลเครือข่ายที่รับผิดชอบโดเมน.de) ไม่ต้องขอหมายเลขโดเมนแบบเดียวและมี ccSLD ที่ใต้ .ccTLD นั่นเป็นเพียงกรณีที่เกี่ยวข้องกับ .uk ตัวอย่างเช่น ชื่อเป็นชื่อที่สองของชื่อ cho Germany (Deutschland) ก่อนปี ค.ศ. 1990 เยอรมนีตะวันออกมีรหัส ISO 3166-1 แยกต่างหากและไม่เคยได้รับการแต่งตั้งให้เป็น ccTLD, .dd

.de ปัจจุบันเป็นที่นิยมมากที่สุดอันดับที่สองของ ccTLD ในแง่ของการลงทะเบียนด้วย .cn  เป็นชื่อแรกที่ได้รับความนิยมอันดับแรกและ. เป็นที่สามหลังจากที่ .com และ .cn ในทุก TLDs จุดแรกของการลงทะเบียนโดเมน .de คือภาควิชาวิทยาการคอมพิวเตอร์ของมหาวิทยาลัยดอร์ทมุนท์ uni-dortmund.de เป็นหนึ่งในโดเมน .de - จดทะเบียนครั้งแรก

สามารถลงทะเบียนรีจีสทโดยตรงจาก DENIC ได้ แต่จะทำได้เร็วกว่าและต่ำกว่าสมาชิก DENIC (นายทะเบียน)

ก่อนหน้านี้ชื่อโดเมนต้องมีความยาวอย่างน้อยสามตัว มีโดเมนสองตัวที่จดทะเบียนก่อนการวางกฎ: db.de (Deutsche Bahn), ix.de (นิตยสารคอมพิวเตอร์เยอรมัน iX) และ hq.de. โดเมนที่สี่ bb.de (Bilfinger Berger) ได้ถูกยกเลิกการลงทะเบียนแล้ว (และหลังจากจดทะเบียนในปี 2552 โดยบริษัทอื่น) ตั้งแต่วันที่ 23 ตุลาคม พ.ศ. 2552 DENIC อนุญาตให้จดทะเบียนโดเมนเพียงอย่างเดียวและสองตัวอักษรรวมทั้งโดเมนเฉพาะจำนวนเท่านั้น

การลงทะเบียนชื่อโดเมนแบบสากลจะได้รับการยอมรับเพื่อให้สามารถใช้เครื่องหมายวรรณยุกต์ของเยอรมันการกำกับการใช้ภาษาอื่น ๆ รวมทั้ง eszett, ßได้

ในหลายภาษาโรแมนติกเช่นสเปนฝรั่งเศสโรมาเนียและโปรตุเกส "de" เป็นการแสดงประเภทของคำนาม (เช่น "ของ" เป็นภาษาอังกฤษ) ซึ่งใช้ในการลงทะเบียนโดเมนภายใต้ TLD ภาษาเยอรมันสำหรับภาษาเว็บไซต์ที่มีไซต์แบบกำหนดเองเช่น elforo.de (theforum.of) การเข้ารหัสชื่อไซต์ลงในเส้นทาง URL เช่น elforo.de/wikipedia ความหมายของ theforum.of / Wikipedia
# .pa
.pa เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศปานามา เริ่มใช้ครั้งแรกเมื่อวันที่ 25 พฤษภาคม ค.ศ. 1994 บริหารจัดการโดย NIC Panamá ซึ่งดำเนินการโดย Universidad Tecnologica de Panama
# .af
.af เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอัฟกานิสถาน บริหารงานโดย AFGNIC ซึ่งเป็นบริการของ UNDP และเมื่อวันที่ 26 สิงหาคม 2020 .af ถูกใช้โดยโดเมน 5960

การลงทะเบียนทำได้โดยตรงที่ระดับที่สองหรือในระดับที่สามภายใต้โดเมนย่อยโดยการจัดหมวดหมู่ต่างๆ ในระดับที่สอง โดเมนระดับที่สามมีข้อจำกัดตามที่โดเมนระดับที่สองลงทะเบียนไว้ การลงทะเบียนในระดับที่สองนั้นไม่จำกัดพื้นที่ แต่มีราคาแพงกว่า ค่าธรรมเนียมทั้งหมดจะสูงกว่าสำหรับผู้ลงทะเบียนระหว่างประเทศ

โดเมน .af ได้มอบหมายให้อับดุล ราซีก ในปี 1997 หนึ่งปีหลังจากที่กลุ่มตอลิบานยึดกรุงคาบูล และก่อตั้งรัฐอิสลามแห่งอัฟกานิสถาน ในขั้นต้น NetNames of London รักษาโดเมนตามข้อตกลงกับ IANA ราซีก ได้หายตัวไปในเวลาต่อมา พร้อมกับหยุดการให้บริการบางอย่าง โดเมนนี้เปิดขึ้นอีกครั้งเมื่อวันที่ 10 มีนาคม พ.ศ. 2546 โดยเป็นโครงการร่วมระหว่าง UNDP และกระทรวงคมนาคมของอัฟกานิสถาน

 รายชื่อโดเมนระดับที่สอง 

 .gov.af
 .com.af
 .org.af
 .net.af
 .edu.af
 .tv.af
 .media.af
# นกกระสาแดง
นกกระสาแดง  เป็นนกน้ำในตระกูล (:En:Ardeidae) มีถิ่นผสมพันธุ์อยู่ในทวีปแอฟริกา ทวีปยุโรปตอนกลาง และตอนใต้ เอเชียใต้ และเอเชียตะวันออกสวนสัตว์เปิดเขาเขียวhttps://khaokheow.zoothailand.org/animal_view.php?detail_id=113&c_id= กลุ่มที่อาศัยอยู่ในยุโรปจะอพยพลงสู่เขตร้อนในแอฟริกาในฤดูหนาว ส่วนกลุ่มที่อาศัยอยู่ในเอเชียก็จะมีการอพยพลงใต้ภายในทวีปเช่นกัน จัดว่าเป็นนกที่หายาก แต่เวลาที่อพยพจะพบเห็นได้บ่อยในภูมิภาคทางตอนเหนือของถิ่นผสมพันธุ์

นกชนิดนี้จัดเป็นนกขนาดใหญ่ โดยมีความสูง 80-90 เซนติเมตร ความกว้างของปีกสองข้าง 120-150 เซนติเมตร แต่มีลำตัวผอมบาง มีน้ำหนักเพียง 500-1,300 กรัมเท่านั้น มีลักษณะใกล้เคียงกับนกกระสานวล แต่ขนาดค่อนข้างเล็กกว่า และมีสีขนที่แตกต่างกัน โดยนกกระสาแดงจะมีขนสีน้ำตาลแดงเข้ม และเมื่อโตเต็มวัย ขนที่หลังจะเป็นสีเทาเข้มขึ้น จะงอยปากมีสีเหลืองและแคบบาง ซึ่งในตัวเต็มวัยจะมีสีสว่างขึ้น

 ประเภทของนกกระสาแดง 
นกกระสาแดงนี้ยังจำแนกออกได้อีกเป็น 4 ซับสปีชีส์ ตามถิ่นที่อยู่อาศัย ได้แก่
 Ardea purpurea purpurea (Linnaeus, 1766.) มีถิ่นอาศัยกว้างที่สุด โดยพบได้ตั้งแต่ทวีปแอฟริกา ทวีปยุโรป จรดเหนือสุดที่ประเทศเนเธอร์แลนด์ และเอเชียตะวันตกเฉียงใต้จรดประเทศคาซัคสถานทางตะวันออก
 Ardea purpurea manilensis (Meyen, 1834.) มีถิ่นอาศัยอยู่ในทวีปเอเชีย ครอบคลุมตั้งแต่ประเทศปากีสถาน ไปจนถึงฟิลิปปินส์ และขึ้นเหนือจรด Primorsky Krai ในรัสเซีย
 Ardea purpurea madagascariensis (Oort, 1910.) อาศัยอยู่ในมาดากัสการ์เท่านั้น
 Ardea purpurea bournei (de Naurois, 1966.) เป็นซับสปีชีส์ล่าสุดที่ถูกค้นพบและตั้งชื่อ นักวิชาการบางคนอาจจัดให้อยู่ในสปีชีส์นี้ แต่บางคนอาจจำแนกออกมาเป็นสปีชีส์ Ardea bournei พบที่หมู่เกาะ Cape Verde เท่านั้น

 พฤติกรรม 

เวลาผสมพันธุ์จะอยู่รวมกันเป็นฝูงตามพงต้นกกหรือต้นไม้ใกล้กับทะเลสาบขนาดใหญ่หรือพื้นที่ชุ่มน้ำ โดยจะสร้างรังขนาดใหญ่จากกิ่งไม้สำหรับวางไข่

นกชนิดนี้จะออกหาอาหารตามบริเวณน้ำตื้น โดยล่าเหยื่อจำพวกปลา กบ และแมลงโดยใช้จะงอยปากที่ยาวและแหลมคม พฤติกรรมการล่าเหยื่อของนกชนิดนี้นั้น มักจะยืนรอเหยื่อนิ่ง ๆ หรือค่อย ๆ เดินไล่ตามเหยื่อ

นกกระสาแดงบินได้ช้า เวลาบินหดคอเข้าลำตัวเป็นรูปตัว S คอที่ยาวนี้บางครั้งอาจมองดูคล้ายงู
# ท่าอากาศยานแฟรงก์เฟิร์ต
ท่าอากาศยานแฟรงก์เฟิร์ต  หรือชื่อเต็มคือ ท่าอากาศยานฟรังค์ฟวร์ทอัมไมน์   เป็นท่าอากาศยานหลักของประเทศเยอรมนี ตั้งอยู่ทางตะวันตกเฉียงใต้ของนครแฟรงก์เฟิร์ต เมืองศูนย์กลางทางการเงินของยุโรป

ท่าอากาศยานแฟรงก์เฟิร์ตเป็นท่าอากาศยานที่ใหญ่ที่สุดในเยอรมนี มีเที่ยวบินตรงเชื่อมต่อกับ 300 จุดหมายปลายทางใน 5 ทวีปทั่วโลกaero.de - "Frankfurt offers the most destinations" 20 February 2017 และเป็นท่าอากาศยานที่มีผู้โดยสารมากเป็นอันดับ 4 ของทวีปยุโรป โดยมีผู้โดยสารใช้บริการท่าอากาศยานแห่งนี้กว่า 64.5 ล้านคนในปีค.ศ. 2017 ท่าอากาศยานแห่งนี้ขนส่งสินค้ากว่า 2.076 ล้านตันในปีค.ศ. 2015 ซึ่งมากที่สุดในยุโรป
# .ar
.ar เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอาร์เจนตินา บริหารจัดการโดย NIC Argentina 

 การลงทะเบียน 
การละทะเบียนโดเมน .ar (เช่น website.ar) โดยตรงได้รับอนุญาต ณ ค.ศ. 2020 ก่อนหน้านั้น มีเพียง 9 โดเมนระดับสองตามข้างล่างเท่านั้นที่เปิดให้ลงทะเบียน และจำเป็นต้องมีตัวตนในประเทศอาร์เจนตินา

ณ เดือนสิงหาคม ค.ศ. 2024 บริษัทความเป็นจริงเสริมบางแห่งใช้โดเมนภายใต้โดเมนระดับบนสุด .ar โดยตรง

โดเมนระดับสอง
ณ เดือนมกราคม ค.ศ. 2017 มีโดเมนระดับสองถึง 12 แห่ง
+โดเมนการใช้งาน usecom.ar บริษัทและผู้อยู่อาศัยรายบุคคลในอาร์เจนตินาcoop.arสหกรณ์จดทะเบียนedu.arสถาบันการศึกษา; ปัจจุบันดำเนินการโดย ARIU (Asociación de Redes de Interconexión Universitaria)gob.arรัฐบาลท้องถิ่นและรัฐบาลกลางgov.arint.ar หน่วยงานระหว่างประเทศและตัวแทนขององค์กรระหว่างประเทศของต่างชาติในอาร์เจนตินาmil.arการใช้งานทางทหารmutual.ar องค์กรร่วมจดทะเบียนnet.arผู้ให้บริการอินเตอร์เน็ตที่ได้รับอนุญาตจาก Comisión Nacional de Comunicacionesorg.arองค์กรไม่แสวงหากำไร พร้อมหลักฐานถูกต้องsenasa.ar นิติบุคคลและบุคคลที่เกี่ยวข้องกับ National Food Safety and Quality Service.seg.arบริษัทที่ได้รับอนุญาตจาก Superintendence of National Insurancetur.arบริษัทท่องเที่ยวและการเดินทางที่ได้รับอนุญาตจาก Ministerio de Turismo de la Nación; หน่วยงานรัฐบาลระดับจังหวัดหรือเทศบาลที่ส่งเสริมจังหวัดหรือเทศบาลของตนmusica.ar สมาชิกที่มีชื่ออยู่ในทะเบียนนักดนตรีและกลุ่มดนตรีแห่งชาติbet.ar ผู้ประกอบการการพนันออนไลน์ที่ได้รับอนุญาตจากรัฐบาลท้องถิ่นและระดับชาติ